Gant pouez krec'h edo an hent o vont dibaouez, ha skuizh e oa deuet Kolinn, kollet ganti kement meiz 'oa eus an amzer o vont e-biou. A-greiz-holl e voe tennet e-maez an douar gant ur gevnidenn vras a oa o vont da gloukañ anezhi, pa zeuas gouloù ar gougleze d'he zrellañ, ha Kolinn, deuet un nerzh dianav enni, da blantañ anezhañ etre daoulagad an amprevan, a droas kerkent en ur bern ludu. Kenderc'hel a c'hellas Kolinn gant  hec'h hent betek menezioù skornet bro ar c'horriganed ferv. Tec'hout diouto a c'hellas en ur vont etrezek ar skorneier, frailhoù ha stêrioù dindanzouar.